**Ford BlueCruise, tehnologia de conducere cu mâini libere, poate fi activată de clienții din România și utilizată pe anumite autostrăzi din Europa**

* Sistemul Ford BlueCruise a fost aprobat de Comisia Europeană pentru utilizare în 15 țări europene, cu acces la peste 135.000 de kilometri de Zone Albastre pe autostrăzi
* BlueCruise este acum disponibil pentru clienții noilor vehicule Mustang Mach-E achiziționate din țările cu Zone Albastre, plus alte trei țări din Europa, printre care și România
* Noile țări se alătură Germaniei, Marii Britanii și Spaniei, unde BlueCruise era deja disponibil
* BlueCruise devine cel mai vast disponibil astfel de sistem avansat de asistență aprobat de autoritățile de reglementare
* Există mai mult de 420.000 de vehicule Ford și Lincoln echipate cu BlueCruise pe șosele la nivel global

**KOLN, Germania, 31 iulie 2024** – Tehnologia de conducere cu mâini libere Ford BlueCruise 1 poate fi acum utilizată în 15 țări europene, în urma aprobării de către Comisia Europeană. 2 Acest lucru permite accesul la mai mult de 133.000 de kilometri de autostrăzi desemnate din întreaga Europă, numite Zone Albastre. De exemplu, un client poate utiliza BlueCruise în șase țări într-o călătorie din Suedia până în Italia, acoperind aproape 3.000 de kilometri și petrecând 25+ ore conducând cu mâinile libere.

BlueCruise, sistemul avansat de asistență pentru șofer de nivel 2, este acum cel mai răspândit astfel de sistem din Europa. BlueCruise este disponibil pentru achiziție de către clienții tuturor vehiculelor noi Mustang Mach-E din 20 de țări la nivel global. În plus, proprietarii actuali cu vehicule Mustang Mach-E din anumite țări vor fi eligibili pentru a primi o actualizare de software în viitor pentru a activa BlueCruise.3

**În România, BlueCruise poate fi achiziționat pentru a fi utilizat în Europa, nefiind permisa utilizarea pe drumurile publice din România, ca urmare a restricțiilor imperative ale legislației în vigoare în materia circulației pe drumurile publice.**

În 2023, BlueCruise a fost primul sistem de acest gen care a obținut aprobarea atunci când a fost [lansat în Marea Britanie](https://media.ford.com/content/fordmedia/feu/en/news/2023/04/13/ford-brings-hands-free-driving-technology-to-motorways-in-great-.html), devenind astfel primul sistem avansat de asistență a șoferului care oferă în mod real posibilitatea de a conduce cu mâinile libere la viteze de autostradă în Europa. În Spania, Ford a fost, de asemenea, primul producător auto care a oferit clienților posibilitatea de a conduce cu mâinile libere pe autostradă.

"Credem că BlueCruise poate face condusul pe autostrada mai ușor si mai plăcut, indiferent de distanțe, iar disponibilitatea lui ne va permite să oferim unei plaje mai mari de clienți acces la BlueCruise în toată Europa", a declarat Ashley Lambrix, director general BlueCruise, Ford Motor Company. "Extinderea disponibilității Zonelor Albastre dincolo de Marea Britanie, Germania și Spania este, de asemenea, o piatră de hotar uriașă pentru noi, permițând clienților să utilizeze BlueCruise pentru călătorii în mai multe țări."

Când BlueCruise este activat, sistemul controlează direcția, accelerația, frânarea, poziționarea în banda de circulație și distanțele de siguranță față de vehiculul din față prin monitorizarea marcajelor rutiere, a limitelor de viteză și a condițiilor de trafic, de la viteze de autostradă până la oprirea completă în blocajele din trafic. Șoferii care folosesc BlueCruise în Zonele Albastre pot conduce fără a ține mâinile pe volan, atâta timp cât continuă să acorde atenție drumului din față.

Pentru a se asigura că șoferii își păstrează ochii spre drum în timp ce mâinile nu sunt pe volan, o cameră orientată spre șofer, situată sub panoul de instrumente, verifică privirea și poziția capului șoferului - chiar și atunci când acesta poartă ochelari de soare.

Clienții se pot bucura de o perioadă de încercare gratuită de 90 de zile pentru a experimenta modul în care BlueCruise le poate face călătoriile lungi mai plăcute și mai puțin stresante. În urma perioadei de încercare gratuită, clienții pot activa un abonament anual sau lunar, pe care îl pot anula sau reînnoi oricând. Acest model de abonament lunar facilitează activarea BlueCruise la un moment care se potrivește planurilor lor de călătorie.

Există mai mult de 420.000 de vehicule echipate BlueCruise pe șosele la nivel global în vehiculele Ford și Lincoln. La nivel global, au fost parcurși folosind sistemul BlueCruise peste 342 de milioane de kilometri, totalizând peste 3,1 milioane de ore de condus.4

Pentru mai multe informații, vizitați [Ford BlueCruise: Hands Free Driving Technology](https://www.ford.co.uk/technology/driving-assistance/ford-bluecruise).

# # #

1 Disponibil în anumite țări, pe anumite modele Mustang Mach-E. Pentru mai multe informații, consultați <https://www.ford.co.uk/owner/subscriptions>. Ochii șoferului trebuie să rămână orientați spre drumul din față pentru a permite utilizarea conducerii BlueCruise cu mâinile libere. Utilizarea acestui sistem nu înlocuiește atenția șoferului pentru conducerea în siguranță.

2 În funcție de adoptarea la nivel național de către fiecare țară prin instituțiile proprii.

3  Vehiculele Mustang Mach-E (MY 2021-2022) echipate cu Tech Pack sau Tech Pack+ vor primi software-ul BlueCruise printr-o actualizare viitoare a software-ului. Vehiculele MY23-MY23.75 Mustang Mach-E din Europa au hardware BlueCruise instalat din fabrică, dar vor necesita o actualizare viitoare Over the Air pentru a instala cea mai recentă versiune software, excluzând în prezent Franța, Grecia și Italia, unde BlueCruise este disponibil numai pe vehiculele Mustang Mach-E nou achiziționate. Vehiculele MY24 Mustang Mach-E din Europa au BlueCruise inclus ca standard.

4 Valori exacte aplicabile din iulie 2024.

***Ford*** *este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.*